REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 02-1674/20

26. novembar 2020. godine

B e o g r a d

NARODNA SKUPŠTINA

 Odbor za kulturu i informisanje je, na sednici održanoj 26. novembra 2020. godine, obavio javni razgovor sa predloženim kandidatima za članove Saveta Regulatornog tela za elektronske medije, u skladu sa članom 11. stav 8. Zakona o elektronskim medijima.

U skladu sa članom 156. stav 3. Poslovnika Narodne skupštine, Odbor za kulturu i informisanje podnosi

I Z V E Š T A J

 Odbor za kulturu i informisanje zaključio je da listu kandidata za člana Saveta Regulatornog tela za elektronske medije, koje su, na osnovu člana 9. stav 1. tač. 1) i 8), a u skladu sa članom 10. Zakona o elektronskim medijima, predložili sledeći zakonom ovlašćeni predlagači:

* nadležni odbor Narodne skupštine;
* crkve i verske zajednice, zajedničkim dogovorom,

dostavi Narodnoj skupštini, zajedno sa biografijama kandidata i njihovim izjavama da prihvataju kandidaturu, jer su se stekli uslovi za izbor dva člana Saveta Regulatornog tela za elektronske medije, na period od pet godina.

Za izvestioca Odbora na sednici Narodne skupštine, određena je Sandra Božić, predsednik Odbora.

 PREDSEDNIK

 Sandra Božić

**LISTA KANDIDATA ZA**

**ČLANA SAVETA REGULATORNOG TELA ZA ELEKTRONSKE MEDIJE**

**I**

Odbor za kulturu i informisanje utvrdio je listu kandidata za člana Saveta Regulatora, koje saglasno članu 9. stav 1. tačka 1) Zakona, predlaže **nadležni odbor Narodne skupštine**:

1. Olivera Zekić i
2. Miloš Gajović.

**II**

Odbor za kulturu i informisanje utvrdio je listu kandidata za člana Saveta Regulatora, koje saglasno članu 9. stav 1. tačka 8) Zakona, predlažu **crkve i verske zajednice, zajedničkim dogovorom**:

1. Aleksandra Janković i
2. Snežana Miljković.